ddrg/super_eurlex huggingface dataset:
(15)

Vuonna 2007 tehdyllä muutossäädöksellä myös lievennetään jäähdytys- ja ilmastointialaan liittyviä rajoituksia niiden saattamiseksi asetuksen (EY) N:o 842/2006 säännösten mukaisiksi. Siirrettävät jäähdytys- ja ilmastointilaitteet eivät kuulu muutetun säädöksen soveltamisalaan. Kiinteiden laitteiden osalta kiellot koskevat ainoastaan pieniä pistokkeella kytkettäviä yksiköitä, joiden kylmäainetäytös on enintään 150 grammaa, ja itsenäisiä laitteita, joiden kylmäainetäytös on vähintään 20 kilogrammaa. Muiden laitteiden teknisiä parametreja määriteltäessä varmistetaan, ettei kylmäainetta käytetä enempää kuin mikä on uusimman kehityksen mukaista. Mukautuksia on tehty myös HFC-yhdisteitä sisältävien aerosolien käsittelyyn ja SF6:n käyttöön niiden saattamiseksi yhdenmukaisiksi EU:n lainsäädännön kanssa.
(1)

Asetuksen (ETY) N:o 729/70 5 artiklan, asetuksen (EY) N:o 1258/1999 7 artiklan ja neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95 (3) 8 artiklan 1 ja 2 kohdassa säädetään, että komissio tekee tarvittavat tarkastukset, antaa jäsenvaltioille tiedoksi tarkastustensa tulokset, ottaa huomioon jäsenvaltioiden huomautukset, aloittaa kahdenväliset keskustelut sopimukseen pääsemiseksi kyseisten jäsenvaltioiden kanssa ja antaa niille muodollisesti päätelmänsä tiedoksi.
(3)

Yhteisön rahoitusta koskevien hakemusten on noudatettava neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä jäsenvaltioille yhteiseen kalastuspolitiikkaan sovellettavien seuranta- ja valvontajärjestelmien toteutuksesta aiheutuvien menojen osalta 11 päivänä huhtikuuta 2007 annettua komission asetusta (EY) N:o 391/2007 (2).
(2)

Portugali ilmoitti 21 päivänä toukokuuta 2007 päivätyllä kirjeellään (viite: DGPC 070521 000604), että se on ottanut käyttöön ohjelman (2) parantaakseen vuonna 2008 yhteisön ulkopuolelta tulevien kasvien ja kasvituotteiden tarkastuksiin tarvittavia perusrakenteita. Se on yhteisön ulkopuolisista maista tuotavien kasvien ja kasvituotteiden kasvinsuojelutarkastuksessa tarvittavien perusrakenteiden parantamiseksi tarkoitetun yhteisön rahoitusosuuden myöntämiseen jäsenvaltioille liittyvien säännösten täytäntöönpanoa koskevista yksityiskohtaisista säännöistä 11 päivänä kesäkuuta 2002 annetun komission asetuksen (EY) N:o 998/2002 (3) mukaisesti hakenut vuodeksi 2008 yhteisön rahoitusosuutta tätä ohjelmaa varten.
(2)

BZP on synteettinen aine, jonka esiintymisestä Euroopan unionissa ilmoitettiin ensimmäisen kerran vuonna 1999. Se on amfetamiinin ja metamfetamiinin tapaan keskushermostoa stimuloiva aine, mutta sen teho on paljon vähäisempi (noin 10 prosenttia d-amfetamiinin tehosta). Entsyymijärjestelmien geneettinen polymorfia saattaa vaikuttaa BZP:n metaboliaan, mikä johtaa suuriin yksilöiden välisiin eroihin herkkyydessä BZP:n vaikutuksille. Myös yhteisvaikutuksia muiden huumeiden kanssa saattaa esiintyä, mutta kaiken kaikkiaan ihmisiä koskevia farmakokineettisiä tietoja on käytettävissä vain vähän.
(9)

Alkuperätodistuksen osalta on saavutettu huomattavaa edistymistä sen jälkeen, kun Instruccion General No 9/2002 de la Direccion General de Aduanas annettiin 8 päivänä helmikuuta 2002. Viime aikoihin saakka suurin jäljellä oleva kaupan este eurooppalaisen teollisuuden kannalta oli vaatimus, että kolmikantakaupassa Argentiinan viranomaisille oli alkuperätodistuksen lisäksi toimitettava myös kolmannesta valtiosta peräisin olevien tavaroiden tuottajan laatima lasku laivausmaassa toimivalle viejälle, mistä aiheutui alkuperäiseen liiketoimeen liittyviä luottamuksellisuuskysymyksiä. Asiakirjalla Nota External No 3/07 of the Administracion Federal de Ingresos Publicos (Subdireccion general tecnico legal aduanera) Argentiina kumosi vaatimuksen, joka koski alkuperäisen laskun esittämistä, mikä on nyt korvattu laivausmaan toimivaltaisten viranomaisten, esimerkiksi kauppakamarin, antamalla todistuksella, jonka Argentiinan konsulaatti on laivausmaassa laillistanut.
(2)

Yhteisön kalastuksenvalvontaviraston perustamisesta ja yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta 26 päivänä huhtikuuta 2005 annetun neuvoston asetuksen (EY) N:o 768/2005 (3) 3 artiklan nojalla viraston toimenkuvana on muun muassa auttaa jäsenvaltioita toimittamaan kalastustoimia ja valvonta- ja tarkastustoimia koskevia tietoja komissiolle sekä edistää valvonta- ja tarkastustekniikoiden tutkimusta ja kehittämistä koskevaa jäsenvaltioiden ja komission työtä.
(3)

Komissio teki 24 päivänä heinäkuuta 2002 myönteisen päätöksen (2) useimmista toimenpiteistä, joita oli sisällytetty aluehallintolakiin N:o 6/99 ”Liikennealaa koskevat erityissäännökset” (3), jotta edistettäisiin tavarankuljetusten siirtämistä maantieliikenteestä muihin kuljetusmuotoihin. Komissio päätti kuitenkin aloittaa tutkintamenettelyn yhdestä järjestelmän toimenpiteestä: rautatievaunuja ja uutta tai kunnostettua liikkuvaa kalustoa varten myönnettävä investointituki, joka on kirjattu numerolla C 52/02.
(1)

Asetuksen (ETY) N:o 3220/84 2 artiklan 3 kohdassa säädetään, että sianruhojen luokittelu on tehtävä arvioimalla vähärasvaisen lihan osuus tilastollisesti testatuilla arviointimenetelmillä, jotka perustuvat sianruhon yhden tai useamman anatomisen osan fyysiseen mittaukseen. Luokitusmenetelmät voidaan hyväksyä, jos arvioiden tilastolliselle virheelle määrättyä enimmäispoikkeamaa ei ylitetä. Kyseinen sallittu poikkeama määritellään yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (2) 3 artiklan 2 kohdassa.
(7)

Komissio epäili vahvasti, voisiko tuki, jota järjestelmästä myönnetään ensimmäistä kertaa käytettyä alusta koskevaa osakkuutta hankkiville henkilöille, soveltua vuosilta 1994, 1997 ja 2001 peräisin olevien kalastus- ja vesiviljelyalan valtiontukien tarkastelemista koskevien suuntaviivojen (4) 2.2.3.3 kohdassa säädettyihin vaatimuksiin. Erityisesti oli syytä epäillä, ettei järjestelmä noudata edellytystä, jonka mukaan tukea voidaan myöntää vain aluksille, joiden ikä ei ostohetkellä ylitä kymmentä (5) tai kahtakymmentä (6) vuotta ja joita voidaan käyttää vielä ainakin kymmenen vuoden ajan. Komissio epäili myös järjestelmässä säädetyn tuen määrän soveltuvuutta (25 % aluksen todellisista hankintakustannuksista), sillä se ei ilmeisesti noudata olemassaoleviin tukijärjestelmiin 1. päivästä heinäkuuta 2001 alkaen sovellettavia vuoden 2001 suuntaviivoja, jotka sallivat korkeintaan 20 prosentin suuruisen tuen (7). Uutta alusta koskevan osakkuuden hankkimista varten myönnettävän tuen osalta komissio totesi, että järjestelmässä ei ilmeisesti lainkaan mainittu kalastuslaivaston kokoa koskevia viitearvoja eikä hygienia- ja turvallisuusvaatimuksia tai velvollisuutta rekisteröidä aluksia kalastusrekisteriin niiden edellytysten mukaisesti, jotka on mainittu kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetun neuvoston asetuksen (EY) N:o 2792/1999 (8), sellaisena kuin se on muutettuna 20 päivänä joulukuuta 2002 annetulla neuvoston asetuksella (EY) N:o 2369/2002 (9), 6, 7, 9 ja 10 artiklassa sekä liitteessä III. Tämän lisäksi järjestelmä ei ilmeisesti sisältänyt mitään asetuksessa (EY) N:o 2792/1999, sellaisena kuin se on muutettuna asetuksella (EY) N:o 2369/2002, mainittuihin lisävaatimuksiin viittaavia säännöksiä.
(4)

Shetlandinsaarten valtuusto suoritti kalastusalalle maksuja kahden yleisen tukitoimenpiteen osana. Nämä toimenpiteet olivat nimeltään ”Aid to the Fish Catching and Processing Industry” (tuki kalastus- ja kalanjalostusalalle) ja ”Aid to the Fish Farming Industry” (tuki kalanviljelyalalle), ja ne koostuivat itse asiassa useista erityyppisistä tukiohjelmista, joista yksi oli niin kutsuttu ”Fish Factory Improvement Scheme” (kalanjalostuslaitoksen parantamisohjelma).
(173)

Ensimmäisen huomautuksen osalta olisi tehtävä heti selväksi, että tuotteitaan mainostaessaan markkinointiyhtiöt pyrkivät tavoittamaan jonkin kohderyhmän. Tähän ryhmään kuulumattomat katsojat eivät ole tärkeitä. Yksi kriteereistä mainosaikaa ostettaessa on mahdollisuus valita kohderyhmä. Jos mainospaikka ei ole valikoiva, toisin sanoen ”jätettä” on runsaasti (mainonta tavoittaa ihmisiä kohderyhmän ulkopuolelta), se ei ole edullinen. Koska STER:n myymä mainosaika on vain vähän valikoivaa — se tavoittaa monenlaiset katsojat — STER:n on Alankomaiden viranomaisten mukaan todellisuudessa vaikea pitää mainosajan hintojaan entisellä tasolla. Toiseksi GRP 13+ -luokka ei ole yhtä tärkeä kuin GRP 20–49 -luokka. Taulukossa 5 esitetyt tiedot osoittavat GRP 13+ -luokan suhteellisen vähäisen merkityksen, ja niistä ilmenee selvästi, ettei GRP 13+ -luokka ole ratkaiseva hintavertailua tehtäessä. Kuten Alankomaiden viranomaiset totesivat, GRP 20–49 -luokka on paljon tärkeämpi. Se, että STER:llä on GRP 13+ -luokan osalta alhaisemmat hinnat, ei sinänsä todista, että julkisen palvelun yleisradioyhtiöt harjoittaisivat alihinnoittelua.
(67)

Suuntaviivojen 45 kohdassa todetaan, että ”kilpailun vääristymisen rajoittamiseksi on vältettävä sen muotoisen tai niin suuren tuen myöntämistä, että yritys saisi liiallisia rahavaroja”. Komissio toteaa, että yrityksen toiminta on jälleen voitollista. Yrityksen elinkelpoisuus on kuitenkin uhattuna, kun otetaan huomioon välittömästi maksettavien velkojen määrä. Tässä tilanteessa se, että puolet tuesta on myönnetty lainan muodossa, auttaa varmistamaan, että tuen määrä on rajattu välttämättömään. Lainan ansiosta BB saa käyttöönsä välittömästi varoja, joilla se voi maksaa takaisin jäljellä olevat velat. Toisaalta BB:n on aikanaan maksettava takaisin myös tämä laina. Se on mahdollista, kun yritys kerää säännöllisesti voittoa ja huolehtii siitä, ettei sille kerry suuntaviivoissa tarkoitettuja liiallisia rahavaroja.
(14)

Ensinnäkin on määritettävä, voidaanko toimenpidettä pitää valtiontukena, ja jos voidaan, soveltuuko se yhteismarkkinoille. Tukea on myönnetty rajoitetulle määrälle kalastusalan yrityksiä, joten se on luonteeltaan valikoivaa. Shetlandinsaarten valtuusto on myöntänyt tukea valtion varoista. Tuesta hyötyneet tuensaajat kilpailivat suoraan muiden kalastusalan yritysten kanssa sekä Yhdistyneessä kuningaskunnassa että muissa jäsenvaltioissa. Tästä syystä toimenpiteet vääristävät tai uhkaavat vääristää kilpailua, ja niitä on pidettävä EY:n perustamissopimuksen 87 artiklan 1 kohdassa tarkoitettuna valtiontukena.
(132)

Tässä yhteydessä on muistettava, että 1 toukokuuta 2004 ja 31 joulukuuta 2006 välisellä jaksolla (14) koko Kypros oli tukikelpoinen EY:n perustamissopimuksen 87 artiklan, 3 kohdan c alakohtaan sisältyvän poikkeuksen mukaisesti. Vuosina 2007–2013 kahden 50 prosenttia Kyproksen väestöstä kattavan alueen olisi EY:n perustamissopimuksen 87 artiklan, 3 kohdan c alakohtaan sisältyvän poikkeuksen mukaisesti oltava tukikelpoisia vastaanottamaan alueellista investointitukea, jonka intensiteetti on 15 prosenttia. Kyproksella on useita alueellisia ja siksi pysyviä ominaispiirteitä, jotka vaikuttavat sen sosiaalis-taloudelliseen kehitykseen. Kyproksen syrjäinen eteläinen sijainti aiheuttaa välittömiä ongelmia, jotka liittyvät muille Euroopan unionin alueille pääsemiseen, ja tämän seurauksena lento- ja meriliikenne, ja erityisesti lentoliikenne, on maan kannalta erityisen tärkeässä asemassa. Tämä on tärkeää, sillä lentomatkailu on ainoa luotettava keino järjestää liikeyritysten matkustajaliikenne. Eurostatin vuoden 2003 eri maiden ”ilmailuriippuvuutta” kuvaavista tilastoista (15) käy ilmi, että Kypros on kaikista jäsenvaltioista riippuvaisin lentoliikenteestä.
(11)

Lisäksi Puolan viranomaiset ovat ilmoittaneet komissiolle, että yritys on jälleen kannattava (vuoden 2006 ensimmäisen vuosipuoliskon nettovoitto oli 10,3 miljoonaa zlotya (noin 2,72 miljoonaa euroa)), että sen maksuvalmius on parantunut ja että se voi saada rahoitusta markkinoilta. Koska takauksen kohteena ollut laina ei enää tuota yritykselle etua, Puola on peruuttanut johdanto-osan 6 kappaleessa mainitun toimenpiteen. Lisäksi yritys on maksanut takaisin lainan, jota varten sille oli myönnetty takaus yrityksen pelastamiseen tarkoitettuna valtiontukena. Näin ollen yrityksen pelastamiseen tarkoitettuna valtiontukena myönnetty takaus on menettänyt merkityksensä.
(20)

Omaisuutensa realisoinnin ja myynnin jälkeen Izar luopui lopullisesti kaikesta taloudellisesta toiminnasta. Ainoa syy siihen, että Izar on vielä olemassa, on sen toiminnan lopettamiseen ja erityisesti henkilöstön työsopimusten irtisanomiseen liittyvien tehtävien hoito. Kun kyseiset tehtävät on saatu hoidettua, Izar asetetaan selvitystilaan. Tämänhetkinen toiminta ei ole luonteeltaan sellaista, että siihen olisi perusteltua soveltaa perustamissopimuksen kilpailusääntöjä. Komissio katsoo tämän vuoksi, että vaikka Izarin oletettaisiinkin saaneen etua kyseisistä toimenpiteistä ja vaikka kilpailu olisikin vääristynyt niiden vuoksi, vääristyminen päättyi hetkellä, jona Izar lopetti taloudellisen toimintansa ja telakat suljettiin. Tässä tilanteessa komission päätöksellä, jossa otettaisiin kantaa siihen, onko toimenpiteissä kyse tuesta ja soveltuvatko ne mahdollisesti yhteismarkkinoille, ei olisi käytännössä merkitystä.
(17)

Koordinointikeskusjärjestelmän pääasiallinen oikeusperusta on 30 päivänä joulukuuta 1982 annettu kuninkaallinen asetus N:o 187. Koordinointikeskus on monikansalliseen konserniin kuuluva yritys, joka tarjoaa tiettyjä oheispalveluiksi luokiteltuja palveluita (rahoitus-, kassanhallinta-, tutkimus- ja kehityspalveluita jne.) yksinomaan muille samaan konserniin kuuluville yrityksille. Nämä yritykset olivat hyötyneet Belgiassa vuodesta 1983 komission hyväksymän erityisjärjestelmän perusteella tuntuvasti alennetusta yhtiöveropohjasta ja monenlaisista verovapautuksista (pääoman hankintaverosta, kiinteistöverosta ja lähdeverosta). Pääsy järjestelmän piiriin edellytti kymmenen vuotta voimassa olevan luvan myöntämistä sillä edellytyksellä, että kyseisen koordinointikeskuksen oli todettu täyttävän kuninkaallisella asetuksella N:o 187 vahvistetut edellytykset. Lupa voitiin uusia kymmenen vuoden kuluttua samoin ehdoin (16).
(14)

Osa rakenneuudistustoimenpiteistä on jo toteutettu. Yleiskustannuksia on alennettu: yrityksen toiminta on keskitetty yhteen paikkaan, minkä ansiosta ylläpitoon ja tuotantoon liittyviä yleiskustannuksia on voitu alentaa. Vuonna 2004 myytiin osa tarpeettomista omaisuuseristä, minkä lisäksi työvoimaa on vähennetty 133:sta työntekijästä vuonna 2003 112:een vuonna 2005. Näiden toimien tuloksena yritys saavutti vuonna 2005 hieman voittoa. Työvoiman uudelleenjärjestely katsotaan loppuun saatetuksi, eikä lisävähennyksiä ole suunnitteilla.
(216)

Tässä yhteydessä komissio haluaisi varmistaa, että sellaisia lisätukia ei myönnetä, jotka voisivat vaikuttaa nyt arvioitavana olevan tukitoimenpiteen suhteellisuuteen. Vaikka komissio on saanut Itävallalta BAWAG-PSK:n sitoumukset, jotka koskevat muiden tukien myöntämistä vuoden 2010 loppuun asti, se viittaa siihen, että suuntaviivojen 3.3 jakson mukaan tämän päätöksen jälkeen rakenneuudistustukien myöntäminen BAWAG-PSK:lle on yleisesti kiellettyä kymmenen vuoden ajan. Annettu sitoumus on komission mielestä suuntaviivojen 46 kohdan c alakohdan mukaisesti asianmukainen ja välttämätön. Yleinen kielto ei koske EY:n perustamissopimuksen 87 artiklan 2 kohdan mukaisia tukia. Komissio voi tavoitteet huomioon ottaen hyväksyä, että BAWAG-PSK:lle myönnetään Euroopan unionin yhteisrahoittamiin tutkimushankkeisiin liittyviä tukia tai tukea yleiskoulutustoimenpiteisiin (54) taikka energiansäästötoimenpiteisiin (55) hyväksyttyjen tukiohjelmien perusteella, koska tällaiset tuet eivät olennaisesti vaikuta takauksen tukiosuuden suhteellisuuteen.
—

Sen on varmistettava, että vakuutusalan riippumaton valvontaviranomainen on toimintakykyinen ja sillä on riittävästi henkilöstöä.
—

Kosovon on luotava sovinnon, etnisten ryhmien välisen suvaitsevaisuuden ja kestävän monietnisyyden ilmapiiri, joka kannustaa kotiseudultaan lähteneitä palaamaan. On huolehdittava kaikkien yhteisöjen kunnioituksesta, turvallisuudesta, vapaasta liikkumisesta ja osallistumisesta. Kosovon on selkeästi tuomittava kaikki vähemmistövastaiset mielenilmaukset. On päättäväisesti vietävä oikeuskäsittelyyn kaikki etnisten ryhmien väliset rikokset.
(8)

Ennen kuin kyseisen käyttäjän väitettä tarkastellaan lähemmin, on syytä huomata, että polyvinyylialkoholissa oleva tuhka on epäpuhtaus: mitä alhaisempi tuhkapitoisuus, sitä puhtaampaa polyvinyylialkoholi on. Lisäksi ilmaus ”tuhkapitoisuudeltaan alhainen PVA” on subjektiivinen. Yleisesti hyväksyttyä normia ei ole, joten jokainen tuottaja voi määrittää omat rajansa sille, milloin polyvinyylialkoholin tuhkapitoisuus on alhainen. Tämän todettiin käytännössä johtavan suureen vaihteluun. Tutkimuksen kohteena olevilla tuottajilla tuhkapitoisuudeltaan alhaisen polyvinyylialkoholin suurin sallittu tuhkapitoisuus vaihteli 0,09 prosentista 0,5 prosenttiin. Kyseisen käyttäjän asettama raja ei ole tiukimpien joukossa eli muut asianomaiset osapuolet todennäköisesti pitäisivät sen sallimaa tuhkapitoisuutta melko suurena.
b)

paikat, joissa tavaroita on koottu tai varastoitu tai joissa niitä voidaan koota tai varastoida siten, että on perusteltua uskoa, että tavarat on tarkoitettu käytettäviksi pyynnön esittäneen sopimuspuolen tullilainsäädännön vastaisissa toimissa;
(8)

Järjestelyllä, jonka komissio on hyväksynyt numerolla N 717/2002, alennetaan bioetanolin ja sen johdannaisten (ETBE) sekä bensiinissä ja dieselissä (ei biodieselissä), käytettävien, biomassasta saatavien lisäaineiden ja muunnosten valmisteveroa. Bioetanoli on maataloustuote, joka on sataprosenttisesti peräisin uusiutuvista energialähteistä. ETBE (etyyli-tert-butyylieetteri) on eetteröity bioetanoli, jota saadaan maatalousperäisestä alkoholista, kun bioetanoli reagoi isobutyleenin kanssa, ja ainoastaan 47 prosenttia siitä on peräisin uusiutuvista energialähteistä. Toistaiseksi ainoa biomassasta saatava lisäaine on dietyylikarbonaatti, jota voidaan käyttää dieselin lisäaineena.
(5)

Toimintakehykseen olisi sisällytettävä määräyksiä, joiden tarkoituksena on varmistaa täydentävyys muiden yhteisön ja unionin elinten, laitosten ja virastojen sekä Euroopan neuvoston ja muiden perusoikeuksien alalla toimivien kansainvälisten järjestöjen tehtävien kanssa. Tärkeimmät yhteisön virastot ja elimet suhteessa monivuotiseen toimintakehykseen ovat Euroopan tasa-arvoinstituutin perustamisesta 20 päivänä joulukuuta 2006 annetulla Euroopan parlamentin ja neuvoston asetuksella (EY) N:o 1922/2006 (2) joulukuun 20 päivänä 2006 perustettu Euroopan tasa-arvoinstituutti sekä yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetulla Euroopan parlamentin ja neuvoston asetuksella (EY) N:o 45/2001 (3) perustettu Euroopan tietosuojavaltuutettu sekä Euroopan oikeusasiamies, joille asetetut tavoitteet olisi siis otettava huomioon.
(86)

Ranskan viranomaiset ovat ilmoittaneet katsovansa, että verohyvitys on tarkoituksenmukaisin keino päästä haluttuun tavoitteeseen. Ranskan viranomaiset harkitsivat mahdollisuutta tämän toimenpiteen ilmoittamiseen tutkimus- ja kehitystyöhön sekä innovaatiotoimintaan myönnettävää valtiontukea koskevien yhteisön puitteiden perusteella, kuten ISFE ehdottaa. Viranomaiset luopuivat kuitenkin tästä, koska kyseinen oikeusperusta ei mahdollistaisi yhteyden luomista toimenpiteen ja tukikelpoisten videopelien kulttuurisisällön välille eikä sen varmistamista, että saatavilla on monipuolista videopelitarjontaa. Puitteiden perusteella ei myöskään olisi voitu antaa samantasoista tukea kuin verohyvityksen tapauksessa. Komissio myöntää, että verohyvitys on suunniteltu siten, että julkinen tuki voidaan suunnata sen avulla tehokkaasti peleihin, joiden sisältö on kulttuuria, ja näyttääkin siltä, että verohyvitys tarjoaa tarkoituksenmukaisen välineen tuelle asetetun kulttuuritavoitteen saavuttamiseen. Komissio korostaa lisäksi, että se on todennut jo aiemmissa päätöksissä (24) verohyvityksen muodossa toteutettujen toimenpiteiden soveltuvan yhteismarkkinoille perustamissopimuksen 87 artiklan 3 kohdan d alakohdan nojalla.
(14)

Kun tarkistetun standardin viitetiedot on julkaistu Euroopan unionin virallisessa lehdessä, standardin mukaisesti valmistettuja savukkeensytyttimiä on pidettävä yleisestä tuoteturvallisuudesta annetussa direktiivissä 2001/95/EY vahvistetun yleisen turvallisuusvaatimuksen mukaisina siltä osin kuin on kyse standardissa asetetuista erityisistä lapsiturvallisuusvaatimuksista.
(6)

Kun on kyse direktiivin 91/689/ETY 3 artiklan 2 kohdassa asetetusta vaatimuksesta, jonka mukaan jätelajien tai -määrien ja hyödyntämismenetelmien osalta on noudatettava jätteistä 5 päivänä huhtikuuta 2006 annetun Euroopan parlamentin ja neuvoston direktiivin 2006/12/EY 4 artiklaa (3), hallinnollisten määräysten N:o 1056/1994 luettelossa 4 olevan 4 pykālān 1 momentin a kohdassa on toistettu direktiivin 2006/12/EY 4 artiklan vaatimukset. Näin ollen direktiivin 91/689/ETY 3 artiklan 2 kohdassa asetettu edellytys on täytetty.
c)

Kaikki ohjelman kohde-eläimet, lukuun ottamatta siipikarjaa, vesieläimiä, jäniseläimiä ja luonnonvaraisia eläimiä, on merkittävä ja kaikki epidemiologiset yksiköt (esimerkiksi parvet, karjat, tilat) on rekisteröitävä. Kyseisten eläinten siirtoja on valvottava ja ne on kirjattava.
(5)

Komissio on yhdessä jäsenvaltioiden asiantuntijoiden kanssa arvioinut rotenonista esitetyt tiedot, joiden mukaan kyseisten aineiden käyttöä on tarpeen jatkaa. Tämän vuoksi on nykytilanteessa perusteltua sallia mahdollisen riskin minimointiin tähtäävin tiukoin edellytyksin pidempi määräaika lupien peruuttamiselle sellaisissa oleellisissa käyttötarkoituksissa, joita varten ei ole tehokkaita vaihtoehtoisia tuotteita.
(4)

Komissio on tarkastellut alustavasti El Salvadorin korkeimman oikeuden asioissa 63-2007 ja 69-2007 antamaa tuomiota ja todennut, että tuomion oikeudellisia vaikutuksia on tarpeen selvittää tarkemmin, jotta voidaan määrittää, onko niiden perusteella oikeutettua peruuttaa erityinen kannustusmenettely väliaikaisesti. Komissio katsoo näin ollen, että on olemassa riittävät perusteet tutkimukselle.
(3)

Neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä 28 päivänä helmikuuta 2005 annetun komission asetuksen (EY) N:o 349/2005 (2) soveltamisalaan ei enää kuulu lintuinfluenssa sen jälkeen, kun päätöstä 90/424/ETY muutettiin päätöksellä 2006/53/EY (3). Sen vuoksi tässä päätöksessä on säädettävä erikseen, että Yhdistyneelle kuningaskunnalle myönnettävän rahoituksen on oltava tiettyjen asetuksessa (EY) N:o 349/2005 vahvistettujen sääntöjen mukaista.
(5)

Montrealin pöytäkirjan osapuolten päätöksessä XIX/18 sallitaan tuotanto ja kulutus, joka on tarpeen Montrealin pöytäkirjan liitteissä A, B ja C mainittujen valvottavien (ryhmissä II ja III lueteltujen) aineiden välttämättömiin laboratorio- ja analyysikäyttötarkoituksiin, jotka on lueteltu osapuolten seitsemättä kokousta koskevan kertomuksen liitteessä IV, ellei osapuolten kuudetta kokousta koskevan kertomuksen liitteessä II ja Montrealin pöytäkirjan osapuolten päätöksissä VII/11, XI/15 ja XV/5 asetetuista edellytyksistä muuta johdu. Montrealin pöytäkirjan osapuolten päätöksessä XVII/10 sallitaan tuotanto ja kulutus, joka on tarpeen Montrealin pöytäkirjan liitteessä E mainitun valvottavan aineen (metyylibromidi) laboratorio- ja analyysikäyttötarkoituksiin.